# Nórčina

|  |
| --- |
| Nórčina (norsk) |
| Štáty | Nórsko, USA, Švédsko |
| Región | Severná Európa, Severná Amerika |
| Počet hovoriacich | okolo 5 miliónov |
| Poradie | – |
| Klasifikácia | Indoeurópske jazyky
* Germánske jazyky
	+ Severogermánske jazyky
		- Nórčina
 |
| Písmo | latinka |
| Postavenie |
| Úradný jazyk |  Nórsko  Severská rada |
| Regulátor | Nórska jazyková rada (Bokmål a Nynorsk) Nórska akadémia pre jazyk a literatúru (Riksmål) |
| Jazykové kódy |
| ISO 639-1 | no – Nórčina nb – Bokmål nn – Nynorsk |
| ISO 639-2 | nor – Nórčina nob – Bokmål nno – Nynorsk |
| ISO 639-3 | nor – Nórčina nob – Bokmål nno – Nynorsk |
| Wikipédia |
| Adresa | no.wikipedia.org |
| Pomenovanie | Wikipedia, den frie encyklopedi |
| Pozri aj: Jazyk – Zoznam jazykov |
|

|  |  |
| --- | --- |
|  |  Jazykový portál |

 |

**Nórčina** je severogermánsky jazyk. Po nórsky hovorí asi 5 miliónov obyvateľov.

## Historický vývoj

Nórčina vznikla z jazyka stará nórčina. Vývoj nórčiny zo staroseverčiny (staronórčiny) trval zhruba 300 rokov a za tento čas prebehol prechod od zložitého systému skloňovania (podobného ako má dnešná slovenčina) k jazyku menej zložitému s pevnejším slovosledom.

Dnešná nórčina je taktiež ovplyvnená dánčinou, keďže Nórsko bolo dlhé roky pod nadvládou Dánska. Je všeobecne známe, že Nóri bez väčších problémov rozumejú hovorenej švédčine a pri písanom texte zas písanej dánčine.

## Formy dnešnej nórčiny

Nórčina je štandardizovaná v štyroch formách:

* bokmål (tzv. knižná nórčina, administratívne využívaná)
* nynorsk (nová nórčina, predtým nazývaná i "lansmål" = jazyk sedliakov)
* radikálny nynorsk (= høgnorsk)
* riksmål (konzervatívna verzia bokmålu).

Jazyková demokracia v Nórsku umožňuje používať v oficiálnom hovorovom a písomnom prejave každý zo štyroch variantov, ale v skutočnosti veľká väčšina obyvateľstva používa bokmål a nynorsk a často sa aj uvádza, že naozaj oficiálne postavenie majú len tieto dve formy. V Nórsku je spisovným jazykom tiež lapončina, v niektorých severných oblastiach Nórska majú žiaci právo na výučbu na školách po laponsky.

Nórske dialekty: nórčina má veľké množstvo rôznych dialektov, preto každé slovo sa môže vysloviť rôznymi spôsobmi, každý zo spôsobov je spisovný.

Bokmål (číta sa „bukmol“) používa asi 85 % obyvateľov. Tento jazyk sa aj vyučuje na zahraničných univerzitách. Nynorsk je druhým spisovným jazykom. Používa sa hlavne na západe krajiny. Väčšina Nórov ho však považuje za jazyk sedliakov.
V Nórsku, ako aj v ďalších škandinávskych krajinách, si všetci tykajú. Vykanie používajú len vo výnimočných prípadoch. Taktiež pri oslovení sa používa meno a priezvisko, nie oslovenie pán alebo pani.

Intonácia môže byť dvojaká: buď ako v slovenčine dôraz na prvej slabike, alebo existujú v nórčine slová s tzv. druhou intonáciou. Pri výslovnosti slov s druhou intonáciou začíname s hlasom zhruba na normálnej úrovni, potom hlasom trocha klesneme a na konci stúpame nad normálnu výšku hlasu.

## Výslovnosť

### Samohlásky

* **a** vyslovuje sa v porovnaní so slovenským *a* viac vzadu
* **e** vyslovuje sa predovšetkým v dlhej forme, je užšie a mäkšie ako slovenské *e, é*
* **o** spravidla sa vyslovuje ako slovenské *u*, no v niektorých slovách v krátkej slabike sa môže vyslovovať aj ako *o*
* **u** vyslovuje sa ako nemecké ü
* **y** vyslovuje sa, akoby sa chcelo zdôrazniť, že ide o tvrdé y
* **æ** vyslovuje sa ako široké e, podobá sa výslovnosti slovenského *ä*
* **ø** veľmi podobné nemeckému ö
* **å** vyslovuje sa ako slovenské *o*

### Spoluhlásky a skupiny spoluhlások

* **g** v skupinách hlások **gi, gy, gj, gei** [ji, ji, j, jäi] sa g vyslovuje ako [j], v prípone **-ig** je nemé, skupina hlások **eg** sa v niektorých slovách vyslovuje ako [äi]
* **h** v porovnaní so slovenčinou je takmer neznelé, na začiatku slov sa nevyslovuje v skupinách hlások **hv, hj **r** vyslovuje sa ako slovenské r, v niektorých oblastiach Nórska (napr. v Bergene) je r hrdelné, v skupine hlások **rs** je r oslabené, mení sa na š, toto je typické najmä pre východné Nórsko

## Iné projekty

CommonsWikislovník* Commons ponúka multimediálne súbory na tému **Nórčina Wikislovník ponúka heslo **Nórčina**

## Externé odkazy

* Learn Norwegian! Archivované 2010-05-23 na Wayback Machine – Prehľad online kurzov nórčiny